club47031643
Шыркалу Алтай
Jазаптыра кöстöрööрди ачып, сананып кöрзöгöр, улустар, бастыра Алтай садылып барып jат. Ол Чой, Чемал, тöс кала, Кöксÿ-Оозы, Алтын Кöл керегинде айдарга да сöс jок. Эмди бистиҥ jерлер ончо садылып браадыры, Оҥдой, Улаган, Кош Агаш аймактардыҥ эҥ ле jараш деген jерлерин тууразынаҥ келип мензингилеп jадыры, бистер алтайлар, кайда барарыс база бир канча öйдиҥ бажынаҥ. Jер-телекейде  jеткерлер кöптöп барат. Агаш-тажын бастыра кезип, jулдап салган, ар-буткени кунурап калган учун болгонын  канай билбей туругар. Jер ÿстинде ученыйлар темдектеп салдылар (доказали) канча кире агаш-таш jоголор, ар-бÿткен кунурар, ончо кирези ар-бÿткенде jеткерлер башталар, анайда ок албаты-jон шыралар, су-кадыгы уйадар деп. Бисте де андый öйлöр баштала бердилер. Алтай jамылулар (чиновники) Алтай jеристи сада-сада, агаш-тажын кезе-кезе, аҥ-кужын кыра-кыра келерде, шыраклу jерлердеҥ  башка турус  па?! 
Ар-бÿткенисти, Алтай Кудайыстыҥ айылын  чеберлеп албай jÿруп  неге jедерис, ойтоноҥ ло бойыс шыралагайыс, бала-баркабыска jедишкей бистиҥ катубыс. 
 Озо чактаҥ бери алтай кижи качан да jерин садып jÿрбеген, кандый да бай jайзаҥ бол, ол Алтай jери учун jÿрÿмин берип тартышкан эмей, оноҥ улам бу кирези jерлÿ, бу кирези Алтайда базып jÿргенис, бу..бу деп канай оҥдобой jÿредигер. 
Jе эмди андый öй келип jат, бистиҥ балдарыстыҥ балдары кайда, канай jÿрериниҥ  сурагы туруп  jат. Jер Алтайыс араайынаҥ ончо öскöлöрдиҥ  колына кирип барат, jурттардаҥ чыгып барар jер jок калараар деп сананып турганаар ба?!
Айла, мындый ла тыҥытту  jÿрÿмди jÿрерим, бала-баркам кунурабас деп, бек шÿÿлтелÿ бе?
Чынын айтса Jер-Энебис, ол Jайаанныҥ  jöжööзи болор, кижи-чиновниктер, jамылулар оныла башкарар аргазы jок. Кижи акчага садынып, садып, толып турганы jарт эмей. Jе оныҥ катузы айланып келер деп, ол ло чиновниктердеҥ кем-кем сананып jат па?  
Кудайдыҥ бичимели
Jер-ол jайааныҥ jöжööзи
Jерди кижи садар учуры jок
Jерди кижи jайабаган
Jерди jайаан jайаган
Jерди jайаан jайайла
Jÿк ле jатыргызып салган кижини
Курзактанып jÿрзин деп, öзÿп jÿрзин деп
Оноҥ öскö тап бербеген
Садар болзо бойыныҥ jöжööзин сатсын
Jерди садарга темей мууканбазын
Jадар болзо, jакшыны сакыбазын
Садар болзо, jÿрÿмди jÿрÿп албазын билзин
Jÿрÿмди jÿрÿп, байыырым деп сананбазын
Байыырым, jерди садала деп умзанбазын 
Умзанганын ÿзÿп койорым
Jеектенгенин jемирип саларым
Jерди эдерге меге кÿч болгон
Jерди jайаарга кижи болушпаган
Jерди jайаарда кижи jок болгон
Оныҥ учун умзанбай отурзын
Оныҥ учун мууканбай отурзын
Jымжак тужымда токтодып турум
Токтодып турум, килеп jадым
Килеп jада, токтодып турум
Токтодуунаҥ öдö конбогор, улустар
Баш болзын, Баш болзын
Öрö турган jайааным
Баш болзын, Баш болзын!